פירוש נוסף ערך זה עוסק בעיר בגרמניה. אם התכוונתם לעיר בשווייץ, ראו פריבור.
פירוש נוסף ערך זה עוסק בעיר בבאדן וירטמברג. אם התכוונתם לעיר בסקסוניה, ראו פרייברג.

מראה העיר ובמרכזה קתדרלת פרייבורג הגותית.
מראה העיר ובמרכזה קתדרלת פרייבורג הגותית.
**פרייבורג בברייסגאו** (בגרמנית: **Freiburg im Breisgau**) היא עיר עצמאית במדינת באדן-וירטמברג שבדרום-מערב גרמניה. העיר מוקפת בהרי היער השחור הסמוך למשולש הגבולות גרמניה-צרפת-שווייץ. פירוש שמה בתרגום מגרמנית הוא "העיר החופשית", עדות להקמתה כאזור סחר חופשי.

העיר פרייבורג נחשבת לעיר החמה ביותר בגרמניה והאקלים לרוב חמים ובהיר יותר משאר ערי גרמניה. מספר התושבים בה הוא 230,241 (נכון לשנת 2019).

היסטוריה
--------

העיר הוקמה במאה ה-12 על ידי הדוכס קונראד לבית צרינגן, כאזור סחר חופשי. מיקומה של העיר נבחר כצומת דרכים מרכזי שהיה נתיב סחר חשוב בימים ההם, וקישר בין הים הצפוני לים התיכון, ובין נהרות הריין והדנובה. בשנת 1368 רכשה העיר את חירותה מרוזן מקומי, ובית הבסבורג פרש את חסותו עליה - תוך שמירה על רמה גבוהה יחסית של חירות.

### ימי הביניים

ב-1120 החלה בניית המינסטר של פרייבורג (כנסייה שבמאה ה-19 הפכה לקתדרלה) אשר עברה מסגנון לסגנון (עקב כך שתקופת הבניה שלה הייתה כ-400 שנה) בסגנון גותי בשל. הבנייה הושלמה ב-1530 עם צריח מחודד בראש המגדל המערבי.

ב-1457 ייסד הדוכס אלברכט השישי את אוניברסיטת אלברט-לודוויג בפרייבורג - אחת האוניברסיטאות העתיקות בגרמניה.

ב-1520 בוצעה רפורמה משפטית מרחיקת לכת בעיר, הידועה כממושכת ועוצמתית במיוחד באותה התקופה. הרפורמה התקבלה יפה, וידעה לשלב בין המשפט הרומי העתיק לבין המסורת העירונית. בסופו של דבר הרפורמה הצליחה, במיוחד בכל הנוגע בענישה, במשפט אזרחי ובחוקת העיר. באותה שנה החליטו תושבי העיר שלא להצטרף לרפורמציה הפרוטסטנטית של מרטין לותר שתפסה תאוצה באותה התקופה בגרמניה. הסירוב להצטרף לרפורמטור גרם להפיכתה של העיר פרייבורג למרכז קתולי חשוב באזור.

ב-1536, בעקבות אמונה הולכת וגוברת בכשפים ומכשפות, התרחש בעיר ציד מכשפות לראשונה בהיסטוריה שלה. מצודים כאלה נערכו בעיר לאורך כל המאה ה-16, בניסיון להסביר אסונות כבדים שפקדו אותה כגון המוות השחור ב-1564. עד היום קיימים סימני שרפה על חומות העיר העתיקה של פרייבורג המסמנים את מקום שריפתן של הנשים שהואשמו בכישוף.

### העת החדשה

שלוש מאות השנים הבאות היו מלאות תהפוכות בפרייבורג. לסירוגין, הייתה העיר תחת שליטה אוסטרית, צרפתית, ספרדית, שוודית ותחת שליטה של מספר מדינות חברות בקונפדרציה הגרמנית. מ-1648 עד 1805 הייתה העיר תחת שליטה אוסטרית של בית הבסבורג כאשר לא נשלטה בידי הצרפתים. ב-1805 הפכה העיר, יחד עם כמה מחוזות נוספים בסביבתה, לחלק מדוכסות באדן.

ב-1827 הפכה העיר לבישופות.

ב-1889 פונתה העיר מחשש להתפשטות של כימיקל רעיל שיוצר באחד המפעלים באזור התעשייה שלה.

### המאה ה-20

ב-22 באוקטובר 1940 נשלחו כ-360 יהודים תושבי העיר למחנה העבודה גירס (Gurs) שבדרום צרפת. לאחר כשנתיים של עבודות פרך, נשלחו השורדים אל מותם במחנה ההשמדה אושוויץ ב-18 ביולי 1942. בעיר נמצאות כמה אנדרטאות לזכרם של היהודים שנרצחו. חלק מהם אפילו קבורים במחוז.

כיום יש בפרייבורג קהילה יהודית המונה כ-700 איש ומורכבת ברובה מיהודים שהגיעו ממזרח גרמניה ומברית המועצות לשעבר. התפילות נערכות בשבתות וחגים.

בכניסה לבית הכנסת יש לוחית זיכרון בעברית וגרמנית לזכר יהודי פרייבורג והסביבה שנשלחו למחנה גירס. בשערי בית הכנסת החדש, על המדרגות העולות פנימה, הוצב מגן דוד גדול - עשוי ממתכת כסופה, ממוסגרת במסגרת בטון עבה. מגן הדוד הוצב בזווית המאפשרת לראותו ממרחק, גם למי שאינו נכנס בפועל לבית הכנסת.

פרייבורג הופצצה קשות במהלך מלחמת העולם השנייה. ב-1944 הפצצה כבדה במיוחד הרסה חלק גדול ממרכז העיר ושיטחה אותו לחלוטין, למעט הכנסייה של העיר שנותרה יציבה. ב-1945 כבש הצבא הצרפתי את העיר, והפגין בה נוכחות עד 1991, עת עזיבתה של הדיוויזיה המשוריינת האחרונה. לאחר המלחמה שימשה פרייבורג כמקום מושבה של ממשלת חבל באדן, שהתמזג מאוחר יותר למחוז באדן-וירטמברג. באותה תקופה העיר נבנתה מחדש ושוחזרה בהתאם לתוכניות העיר המקוריות.

ערים תאומות
-----------

* צרפתצרפת בזאנסון, צרפת (מ־1959)
* אוסטריהאוסטריה אינסברוק, אוסטריה (מ־1963)
* איטליהאיטליה פדובה, איטליה (מ־1967)
* בריטניהבריטניה גילדפורד, בריטניה (מ־1979)
* ארצות הבריתארצות הברית מדיסון, ויסקונסין, ארצות הברית (מ־1987)
* יפןיפן מאטסויאמה, יפן (מ־1988)
* אוקראינהאוקראינה לבוב, אוקראינה (מ־1989)
* ספרדספרד גרנדה, ספרד (מ־1991)
* איראןאיראן אספהאן, איראן (מ־2000)

אתר זיכרון לגירוש יהודי פרייבורג והסביבה למחנה גירס. השלט מראה את המרחק בין פרייבורג לגירס.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **פרייבורג** |
| ויקישיתוף תמונות ומדיה בוויקישיתוף: **פרייבורג** |

* אתר האינטרנט הרשמי של פרייבורג
* פרייבורג, ברשת החברתית פייסבוק

* פרייבורג, ברשת החברתית אקס (טוויטר)

* פרייבורג, ברשת החברתית אינסטגרם

* פרייבורג, ברשת החברתית LinkedIn

* פרייבורג, סרטונים בערוץ היוטיוב
* פרייבורג והיער השחור
* תמונות און-ליין
* אתר בית הכנסת בפרייבורג
* פרייבורג, באתר אנציקלופדיה בריטניקה (באנגלית)
* פרייבורג בברייסגאו (גרמניה), דף שער בספרייה הלאומית

* בית הכנסת החדש בפרייבורגבית הכנסת החדש בפרייבורג
* לוחית זיכרון לקהילת פרייבורג בכניסה לבית הכנסת החדשלוחית זיכרון לקהילת פרייבורג בכניסה לבית הכנסת החדש
* שער מרטין (Martinstor), אחד משני השערים העתיקים של פרייבורגשער מרטין (Martinstor), אחד משני השערים העתיקים של פרייבורג
* קתדרלת פרייבורגקתדרלת פרייבורג
* בית הסוחרים בפרייבורג (1520)בית הסוחרים בפרייבורג (1520)
* בית ארסמוס בפרייבורגבית ארסמוס בפרייבורג
* תעלת מים (Bächle) בפרייבורגתעלת מים (Bächle) בפרייבורג
* התיאטרון העירוני בפרייבורגהתיאטרון העירוני בפרייבורג
* בית עיריית פרייבורגבית עיריית פרייבורג
* מזרקת ג'ורג' הקדוש בכיכר הקתדרלהמזרקת ג'ורג' הקדוש בכיכר הקתדרלה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555169205171
* BNE: XX4430822
* BnF: cb119414063 (data)
* CiNii: DA14249572
* GND: 4018272-1
* HDS: 006617
* LCCN: n81108954
* MusicBrainz: 2948328a-dde2-47f1-bafb-4b21cde9d917
* NARA: 10044922
* NKC: ge161602
* SUDOC: 154906964
* VcBA: 494/33615
* VIAF: 145266205
* WorldCat: lccn-n81108954

 |